<prompt> Generate an article for the following headline: Fainali ya Ligi ya Mabingwa: Uefa kuamua ikiwa itabadalisha mechi hadi Wembley  <response>: Uefa iko tayari kuamua kufikia Jumatano ikiwa ibadilishe eneo ambalo fainali ya ligi ya mambingwa itachezwa Wembley kutoka Instanbul kwasababu ya masharti ya usafiri. Bodi ya soka Ulaya itakutana na maafisa wa serikali ya Uingereza na Shirikisho la soka Jumatatu kujadiliana eneo ambalo litatumiwa kucheza fainali hiyo. Chelsea inakabiliana na Manchester City katika fainali itakayochezwa Mei 29. Lakini mashabiki wameonywa kutosafiri baada ya Uturuki kuingizwa kwenye orodha ya waliopigwa marufuku kuingia nchini Uingereza. Kuna mechi ambayo ni lazima ifanyiwe maamuzi huku Wembley ikipangiwa kuwa mwenyeji wa fainali hiyo ya Mei 29. Hata hivyo, inafahamika kuwa EFL itafikiria kuhamisha mechi hiyo ikiwa itaombwa kufanya hivyo na Uefa, na bodi yake itafanya maamuzi ya mwisho. Raia wa Uingereza wanaorejea kutoka nchi zilizopigwa marufuku wanahitajika kuwa karantini katika hoteli zilizoidhinishwa na serikali kwa siku 10. Karantini kama hizo zitaathiri wachezaji ambao watashiriki kombe la Euro 2020 ambalo linaanza Juni 11. Kuhamisha fainali hadi Wembley kunahitaji serikali ya Uingereza kuwa na wepesi wa kukubali mabadiliko kwa kuwaruhusu watu wake kwenda England, kwa kuzingatia washikadau ambao watatarajiwa kuhudhuria. Inaeleweka kuwa moja ya masuala ya kuzingatiwa ni uwezekano wa kuondolewa sharti la kuwa karantini lakini hadi kufikia sasa hakuna kilichofikiwa. Ijumaa, waziri wa usafiri Grant Shapps alisema kuwa nchi zilizopigwa marufuku kwasababu ya ugonjwa wa Covid-19 hazistahili kutembelewa isipokuwa tu katika hali ambazo haziwezi kuepukika. Aliongeza kuwa serikali iko wazi kuwa mwenyeji wa michezo ya Uingereza. Uefa ilikuwa na matumaini ya kutoa tiketi 4,000 kwa kilabu zote kwa mechi hiyo iliyokuwa imepangiwa kuchezwa uwanja wa Ataturk. Schapps alisema kuwa Shirikisho la Soka lilikuwa linafanya mazunguzo na Uefa kuhusu suala la kubadilisha uwanja mechi hiyo itakapochezwa lakini huo ni uamuzi wa Uefa. Wafuasi wa Chelsea Trust wamesema kuwa watakutana na Uefa na kuomba kuwa fainali ihamishwe hadi Uingereza huku makundi ya mashabiki wa Manchester City wakisema kuwa watatoa wito mechi hiyo kuchezwa Istanbul. Kwingineko kuondolewa kwa Arsenal kutoka mechi za kombe la Europa league kumeirejesha klabu hiyo katika meza ya kupanga upya mikakati yake. Tumevunjika moyo. Mikel Arteta sio mtu anayependa kuonyesha hisia, lakini unaweza kusema kuwa hii inaumiza. Kushindwa kwa Arsenal kufunga goli moja dhidi ya Villareal katika uwanja wa nyumbani, Emirates siku ya Alhamisi - hatua iliowafanya kuondolewa katika kombe la Yuropa ina madhara. Wakiwa katika nafasi ya tisa katika ligi , msimu wa Arsenal unaonekana umekwisha bila chochote cha kuonesha na rekodi yao wanayojivunia ya kushiriki katika michuano ya kimataifa kwa kipindi cha miaka 25 iliopita inaelekea kuangamia. Kutakuwa na maswali mengi kuhusu hatma ya wachezaji wengi, na maandamno ya mashabiki ambayo yalifanyika nje ya uwanja wa Emirates kujaribu kumtimua mmiliki wa klabu hiyo. Hapa katika BBC Sport tunatafuta majibu ya mkufunzi, wachezaji wachambuizi na wengine zaidi ili kujaribu kupima hali ilivyo kufuatia kuondolea kwa Arsenal, na kujiuliza, je klabu hiyo itachukua hatua gani baada ya mechi hiyo. Lazima tuipiganie klabu hii Tulijaribu kila tuwezalo hadi dakika ya mwisho, Arteta aliambia BT Sport baada ya mechi hiyo kukamilika. Nadhani tulipaswa kushinda mechi hiyo . Tulikuwa na nafasi tatu , na hawakupata chochote lakini ndio walioibuka washindi. Tumevunjika moyo na kweli tumekata tamaa. Arsenal bila shaka iligonga mwamba wa goli mara mbili kupitia Pierre Aubameyang, huku Emile Smith Rowe na shambulio la Nicolas Pepe likitoka nje ,lakini mashambulizi kama hayo yalikuwa machache katika mechi ambayo haikufurahisha kwa kipindi kirefu. Arteta anahisi kwamba kulikuwa na sababu zilizochangia ikiwemo baadhi ya wachezaji muhimu kukosa mazoezi kwa muda mrefu akiwemo Aubemayeng kufuatia tatizo la Malaria na Kieran Tierney, ambaye alichukua mahala pake Granit Xhaka katika nafasi ya beki wa kushoto baada ya jujeruhiwa katika maandalizi. Arteta ambaye amekiri kwamba kazi ya kila mtu inachunguzwa , alisema: ni vitu kadhaa. Jinsi tulivyoanza Villareal haikuwa vizuri. Hatukuwasili hapa tukiwa katika hali nzuri. Kwa asilimia 90 ya wachezaji wao ilikuwa nusu fainali ya kwanza na hivyobasi lazima tujifunze. Kipa Bernd Leno alikubali kwamba mchezo mbaya walioonyesha Villareal na kushindwa kufunga goli nyumbani ndio chanzo cha kubanduliwa katika michuano hiyo. Ni hali ngumu kwetu sote, raia huyo wa Ujerumani aliambia BT Sport. Pia kwa mashabiki, sote tunahuzunika. Pengine msimu ujao huenda tukafanya bora zaidi lakini msimu huu haujaisha na katika mechi zetu nne za mwisho ni sharti tuipiganie klabu na kjuonyesha kwamba tunaipenda klabu hii. 